

**S A D R Ž A J**

1. Uvod

1. Materijalno-tehnička opremljenost Društva
2. Planirane normativne aktivnosti u 2016. godini
3. Planirane investicione i programske aktivnosti za 2016. godinu

1. Ostvarivanje saradnje sa organima, javnim službama i drugim preduzećima koja je od značaja za realizaciju programa
2. Ekonomski uslovi poslovanja na pijačnim objektima
3. Finansijski plan za 2016.godinu
4. Ocjene i zaključci

**1.UVOD**

**1.1 Osnovna djelatnost Društva**

Skupština Glavnog grada-Podgorice, na sjednici održanoj 27.12.2006. godine, donijela je Odluku o osnivanju „Tržnice i pijace“ d.o.o. Podgorica, („Sl.list RCG-opštinski propisi“ br.50/06 od 28.12.2006.godine) kao jednočlanog društva za upravljanje i održavanje tržnica i pijaca.

Društvu je osnivačkim aktom i Statutom povjereno obavljanje sljedećih komunalnih djelatnosti i to:

* izgradnja, održavanje i upravljanje pijačnim objektima,
* održavanje ukupne higijene na pijačnim prostorima i objektima,
* i drugi poslovi od javnog interesa.

Pored ovih djelatnosti u Društvu se obavljaju i dopunske djelatnosti koje nemaju karakter djelatnosti od javnog interesa i to:

* pripremanje i realizacija programa iz oblasti investicija,
* investiranje u izgradnju objekata zajedničkim ulaganjem sa drugim investitorima,
* iznajmljivanje nekretnina i upravljanje tim nekretninama.

Shodno Uputstvu o izradi Godišnjeg programa rada, javne službe dostavljaju Program rada, po prethodno pribavljenom mišljenju, organu uprave nadležnom za komunalne poslove, koji se po predviđenoj proceduri dostavlja na razmatranje i usvajanje Skupštini Glavnog grada – Podgorica.

**1.2. Upravljanje Društvom**

Osnivač Društva je Skupština Glavnog grada – Podgorica.

Društvom upravlja Osnivač na način i pod uslovima utvrđenim Odlukom o osnivanju „Tržnice i pijace“ d.o.o. Podgorica i na osnovu Statuta Društva.

Skupština Glavnog grada daje saglasnost na Statut, imenuje i razrješava članove Odbora direktora Društva, razmatra izvještaj o poslovanju, donosi odluku o raspodjeli profita, daje saglasnost na Cjenovnik usluga koje donosi organ upravljanja i vrši druge poslove utvrđene osnivačkim aktom i Statutom Društva.

Organi Društva su Odbor direktora Društva kao organ upravljanja i Izvršni direktor kao organ rukovođenja Društvom.

Odbor direktora Društva u funkciji upravljanja donosi Statut Društva i druge akte, utvrđuje poslovnu politiku i donosi akta za njeno izvršavanje, usvaja planove i programe u oblastima za koje je Društvo osnovano, predlaže osnivaču raspodjelu profita, donosi cjenovnik usluga i odlučuje o drugim pravima i obavezama u skladu sa zakonom i aktima Društva.

Odbor direktora sastoji se od 5 (pet) članova, od kojih su 4 (četiri) predstavnici Osnivača, a 1 (jedan) predstavnik iz reda zaposlenih u Društvu.

Izvršni direktor kao organ rukovođenja Društvom, organizuje poslovanje Društva, sprovodi utvrđenu poslovnu politiku i odluke odbora direktora, predlaže programe i planove u oblastima za koje je Društvo osnovano, odgovara za zakonitost rada Društva, i odlučuje o drugim pitanjima vezanim za tekući rad i poslovanje Društva u skladu sa osnivačkim aktom, Statutom i drugim propisima.

Društvo je dužno da redovno obavještava Osnivača o svom radu, računovodstvenim iskazima o poslovanju na način i pod uslovima utvrđenim zakonom.

**1.3. Organizaciona struktura Društva**

U skladu sa Statutom, osnovni oblici organizovanja Društva su sektori i to:

- Sektor za tehničko - operativne poslove;

- Sektor za ekonomsko - pravne poslove;

Organizacione cjeline Društva u svom sastavu imaju službe i odjeljenja. Organizacija Društva je bliže uređena Pravilnikom o organizaciji i sistematizaciji radnih mjesta.

**1.3 a Sektor za tehničko - operativne poslove**

Pravilnikom o organizaciji i sistematizaciji radnih mjesta, Sektor za tehničko-operativne poslove u kojiem se obavljaju tehnički, operativni i drugi poslovi organizovan je u 3 (tri) službe i to:

1. Služba „Tržni centri“, koja je organizovana u dva odjeljenja;

2. Služba pijačnih poslova, koja je organizovana u četiri odjeljenja;

3. Služba za održavanje i razvoj;

**1.3 b Sektor za ekonomsko - pravne poslove**

U Sektoru za ekonomsko-pravne poslove obavljaju se ekonomski, pravni, poslovi obezbjeđenja i drugi zajednički poslovi. Sektor je organizovan u tri Službe i to:

1. Služba finansija i računovodstva, koja je organizovana u dva odjeljenja;

2. Služba za pravne i opšte poslove;

3. Služba poslova obezbjeđenja.

**1.4 Kadrovska struktura zaposlenih**

Ukupan broj zaposlenih u Društvu na dan 24.11.2015. godine je 156, od toga na neodređeno vrijeme 148 zaposlenih, na određeno vrijeme 4 zaposlena, do povratka radnika sa bolovanja 3 zaposlena i 1 pripravnik sa visokom stručnom spremom.

**2. MATERIJALNO-TEHNIČKA OPREMLJENOST DRUŠTVA**

Društvo „Tržnice i pijace“ u skladu sa Odlukom o osnivanju, a u cilju unapređivanja osnovne djelatnosti, nastaviće da obavlja komunalne djelatnosti koje su od javnog interesa.

„Tržnice i pijace“ d.o.o. koriste poslovne prostorije u Ul. Oktobarske revolucije br. 124 i 122, površine 434 m² i 12 m². U ovim prostorijama, smješteno je poslovodstvo Društva i to: izvršni direktor, pomoćnici izvršnog direktora, sekretar PR menadžer, kao i zaposleni u službama za pravne i opšte poslove, ekonomsko finansijske poslove i dio zaposlenih iz Službe za održavanje i razvoj.

Ovom Društvu dato je na korišćenje šest pijačnih objekata sa kojih Društvo ostvaruje osnovne prihode i to:

|  |  |  |
| --- | --- | --- |
| 1. 1. Tržni centar – „ Pobrežje“ |  | - Ul. Bratstva i jedinstva b.b |
| 2. Tržni centar „Bazar“  Zelena pijaca u Bloku V |  | - Ul.Blaža Jovanovića br.10 |
| 3. Kamionska pijaca |  | - Ul.Put Radomira Ivanovića bb |
|  |  |  |
| 4. Stočna pijaca |  | - Ćemovsko polje |
| 5. Pijaca Tuzi |  | - Tuzi |
| 6. Pijaca Konik |  | - Prištinska bb |
|  |  |  |

**Tržni centar – „Pobrežje“**. Na prizemlju objekta je zelena pijaca, sektori za prodaju sira, jaja, mesa, ribe i cvijeća, kao i poslovni prostori u kojima se obavljaju različite djelatnosti. Na I spratu objekta su tezge i poslovni prostori predviđeni za prodaju mješovite robe i jedan ugostiteljski objekat. U suterenu objekta se nalaze magacinski prostori.

**Prizemlje objekta** raspolaže sljedećim kapacitetima:

* 220 tezgi na Zelenoj pijaci, površine 4m², od kojih su 44 predviđene za dnevnu naplatu;
* 10 prodajnih mjesta u sektoru za prodaju cvijeća, površine 5 m²;
* 17 prodajnih mjesta u sektoru za prodaju jaja, površine 2,3 m²;
* 75 prodajnih mjesta u sektoru za prodaju sira:

- 24 mjesta površine 3,2 m²

- 8 mjesta površine 3,8 m²

- 6 mjesta površine 5,5 m²

- 3 mjesta površine 5 m²

- 8 mjesta površine 4 m²

- 2 mjesta površine 3 m² i

- 24 komore od 1 m²;

* 21 prodajno mjesto u sektoru za prodaju ribe:

- 16 mjesta površine 1 m² predviđenih za dnevnu naplatu

- 5 mjesta – akvarijumi, površine 2,4 m²

* sektor za prodaju mesa, površine 130 m²
* 9 poslovnih prostora, površine 16m²
* 5 poslovnih prostora, površine 20m2
* 2 poslovna prostora, površine 32 m2
* 1 poslovni prostor, površine 44,31m2
* 1 poslovni prostor, površine 60m2 (20m² +40m²)
* 2 naplatna pulta površine 4,62m2

**Na I spratu** objekta nalazi se 63 poslovna prostora, površine od 6 m² do 65 m², jedan ugostiteljski objekat od 152 m² i 202 tezge, površine 3 m² do 6 m².

**U suterenu objekta** nalazi se ukupno 25 magacinskih prostora, površine od 7,8 m² do 61,4 m2 .

**Tržni centar „Bazar“ Zelena pijaca u Bloku V** raspolaže sljedećim kapacitetima:

* 75 tezgi na Zelenoj pijaci, od toga

- 52 tezgi površine 1,71m² i

-14 tezgi površine 3,42 m²;

- 9 tezgi za dnevnu naplatu;

* 5 prodajnih mjesta u sektoru za prodaju cvijeća

- površina mjesta 4,17 m²;

* 15 prodajnih mjesta u sektoru sira od toga

- 11 površine mjesta 1,80 m²;

- 4 površine mjesta 2,08 m2;

* 5 prodajnih mjesta u sektoru jaja

-površina mjesta 1,80 m²;

* 10 poslovnih prostora od toga

- 1 poslovni prostor površine 18 m²;

- 1 poslovni prostor površine 40 m2;

-1 poslovni prostor površine 4 m2;

- 4 poslovna prostora površine 6,84 m2;

- 1 poslovni prostor površine 10,26 m2;

- 2 poslovna prostora površine 7,8 m2

**Pijaca u Tuzima** raspolaže sa 348 tezgi (od kojih su 33 tezge predviđene za dnevnu naplatu) i 50 lokacija. Ova pijaca je privremenog karaktera, a planskom dokumentacijom je predviđena izgradnja moderne tržnice.

**Stočna pijaca** je pijaca na kojoj se vrši promet stoke i stočne hrane čija ukupna površina iznosi 22.317 m2. Površina koja se koristi za prodaju stoke, sa optimalnim kapacitetom od 60 boksova za krupnu stoku i 20 boksova za sitnu stoku iznosi 3.648 m2, dok se na posebnom dijelu pijace na ukupnoj kvadraturi od 4.000m2, vrši prodaja upotrebljavane (polovne) robe. Licima koja vrše prodaju upotrebljavane robe ova usluga se naplaćuje prilikom ulaska u pijacu, shodno važećem Cjenovniku u Društvu, i to isljučivo danima kad pijaca ne radi za prodaju stoke. Stočna pijaca raspolaže i sa jednim ugostiteljskim objektom površine 30,08 m2. Ova pijaca ispunjava sve sanitarno - tehničke uslove.

**Kamionska pijaca** je pijaca za prodaju robe na veliko **-** smještena je u krugu Distributivnog centra i raspolaže sa 130 prodajnih mjesta predviđenih za mjesečni zakup i 15 mjesta za dnevnu naplatu koja koriste zakupci za prodaju poljoprivrednih proizvoda. Unutar Distributivnog centra, obezbijeđeno je ukupno 123 mjesta za poljoprivredne proizvođače, od čega 23 za mjesečni zakup i 100 mjesta za dnevnu naplatu. Kamionska pijaca raspolaže i jednom lokacijom površine 16 m² predviđenom za postavljanje montažnog ugostiteljskog objekta. Pijaca je privremenog karaktera.

**Pijaca na Koniku**  je mješovita pijaca koja raspolaže sljedećim kapacitetima:

* 17 tezge površine 2m² za Zelenu pijacu;
* 12 tezgi površine 2m² za dnevnu naplatu;
* 88 tezgi površine 4m² za prodaju mješovite robe(tezge zatvorenog tipa).

Ova pijaca je privremenog karaktera.

**3. PLANIRANE NORMATIVNE AKTIVNOSTI U 2016.GODINI**

* **Donošenje Cjenovnika usluga zakupa u Tržnom centru na Starom aerodromu**

Krajem 2016.godine, očekuje se završetak izgradnje Tržnog centra na Starom aerodromu, budući da je dana 02.jula 2015.godine, zaključen Ugovor o zajedničkom ulaganju u formi javno - privatnog partnerstva, između Glavnog grada i firme „Meso- promet“ d.o.o. Bijelo Polje, i da je Ugovorom definisana obaveza privatnog partnera da u roku od 18 mjeseci od dana potpisivanja ugovora u potpunosti završi objekat. Samim tim, Društvo je u obavezi da donese cjenovnik usluga zakupa kojim će se utvrditi visina cijena zakupa za sva prodajna mjesta koja će sadržati ovaj objekat, a na koji Skupština Glavnog grada daje saglasnost.

* **Izmjene i dopune Pravilnika o organizaciji i sistematizaciji radnih mjesta „Tržnice i pijace“ d.o.o. Podgorica**

Važećim Pravilnikom o organizaciji i sistematizaciji radnih mjesta, Služba pijačnih poslova organizovana je u četiri odjeljenja, koja obuhvataju pijacu Konik, Kamionsku pijacu, Tuzi i Stočnu pijacu. Pijaca na Koniku raspolaže sa 123 tezge, predviđene za prodaju voća i povrća i mješovite robe. Budući da je ova pijaca manjeg kapaciteta, bez sadržaja koje nude ostali Tržni centri, Pravilnikom su u ovom odjeljenju sistematizovana tri radna mjesta sa pet izvršilaca. Izgradnjom novog objekta u ovom dijelu grada, ukazaće se potreba za izmjenom u strukturi zaposlenih. S obzirom da će objekat biti uređen i zatvorenog tipa, radno vrijeme će biti u skladu sa Odlukom o radnom vremenu, a rad zaposlenih će biti organizovan u smjenama, što će zahtijevati veći broj izvršilaca. Takođe, treba imati u vidu i to da će se na većem dijelu pijace obavljati prodaja hrane, pa se posebno mora voditi računa o održavanju higijene, zbog čega i struktura zaposlenih na ovim poslovima mora biti izmijenjena u odnosu na dosadašnju. Samim tim, Izmjenama i dopunama Pravilnika o organizaciji i sistematizaciji radnih mjesta, urediće se unutrašnja organizacija Društva u skladu sa novonastalom situacijom i potrebama ovog objekta.

* **Donošenje akata u vezi sa aktivnostima i projektima koje su utvrđene državnim i lokalnim strateškim dokumentima i akcionim planovima, koji su obavezujući za Glavni grad – Podgorica**

Društvo u 2016.godini planira donošenje akata i realizaciju svih pripadajućih aktivnosti i projekata koji proizilaze iz sledećih strateških dokumenata i planova:

* Strateški plan razvoja Glavnog grada – Podgorice za period 2012 – 2017 u mjeri realnih budžetskih mogućnosti;
* Akcioni plan za poglavlje 23: „Pravosuđe i Temeljna prava“;
* Akcioni plan za implementaciju Plana unutrašnje reorganizacije javnog sektora;
* Plan akcije za mlade Glavnog grada (2014 – 2019);
* Akcioni plan za sprovođenje Strategije za integraciju osoba sa invaliditetom u Crnoj Gori;
* Lokalni plan za unaprjeđenje socijalne inkluzije – razvoj usluga i dječije zaštite u Glavnom gradu – Podgorica (2014 – 2018);
* Lokalnim programom prevencije neprihvatljivog ponašanja djece i mladih u Glavnom gradu – Podgorica (2014 – 2018).

**4. PLANIRANE INVESTICIONE I PROGRAMSKE AKTIVNOSTI ZA 2016. GODINU**

Imajući u vidu da investicije imaju posebno mjesto, značaj i ulogu u razvoju svih privrednih društava, suštinu poslovne politike ovog Društva i u 2016. godini, činiće unaprijeđenje osnovne djelatnosti kroz podizanje kvaliteta pijačnih usluga izgradnjom novih pijačnih objekata, adaptacijom postojećih objekata i pijačne infrastrukture.

* **Tržni centar Stari aerodrom**

Značajna investiciona aktivnost u 2016.godini, je izgradnja Tržnog centra na Starom aerodromu. Izgradnji objekta prethodio je poziv na otvoreno nadmetanje za prikupljanje ponuda za zajedničko ulaganje u izgradnju objekta centralnih djelatnosti-tržnice u zahvatu DUP-a „Konik - Sanacioni plan“ izmjene i dopune. Nakon sprovedenog postupka od strane nadležne Komisije, Gradonačelnik Glavnog grada donio je Odluku o izboru najpovoljnije ponude kojom je prihvaćena ponuda kompanije „Mesopromet“ d.o.o. Bijelo Polje. Ugovorom o zajedničkom ulaganju u formi javno - privatnog partnerstva koji je zaključen dana 2. jula 2015.godine, između Glavnog grada i firme „Mesopromet“ d.o.o. Bijelo Polje, Glavnom gradu kao javnom partneru u ovom objektu pripada 995 m², i istim je definisana obaveza privatnog partnera da u roku od 18 mjeseci od dana potpisivanja ugovora u potpunosti završi objekat. Na prizemlju dijela objekta koji će pripasti Glavnom gradu će biti zelena pijaca sa pratećim sadržajima - uređenim sektorima za prodaju sira, ribe, jaja, mesa i suhomesnatih proizvoda, kao i poslovnim prostorima. Na spratu će biti prodaja mješovite robe i kafeterija, po ugledu na objekat "Pobrežje", samo na značajno manjoj površini. Prodaja će biti organizovana u manjim poslovnim prostorima, prodajnim mjestima i tezgama.

* **Izgradnja tržnice u Tuzima**

U toku 2016.godine, Glavni grad – Podgorica će raspisati poziv za nadmetanje za izgradnju objekta - tržnice sa trgovačko- zanatskim centrom na području Gradske opštine Tuzi. Određena je lokacija, Gradonačelnik je imenovao Komisiju koja će pripremiti ovaj poziv i nakon okončanja određenih procedura koje su neophodne, biće raspisan poziv. Realizacija projekta se planira putem javno- privatnog partnerstva, pri čemu Glavni grad ulaže zemljište i vrijednost naknade za komunalno opremanje lokacije.

* **Izgradnja tržnice u Golubovcima**

Na području Gradske opštine Golubovci planirana je izgradnja pijace i trgovačko – zanatskog centra, koji će se graditi u formi javno-privatnog partnerstva Glavnog grada- Podgorice i privatnog partnera koji bude zainteresovan za izgradnju objekta. Lokacija i uslovi su definisani UP „Srednja škola–Golubovci“. U toku naredne godine, biće raspisan poziv na otvoreno nadmetanje za odabir najpovoljnije ponude, odnosno odabir privatnog partnera u saradnji sa kojim će biti izgrađen ovaj objekat. Ulog Glavnog grada je vrijednost zemljišta i pripadajuće naknade za komunalno opremanje lokacije.

* **Tržnica Masline**

Na području DUP „Prvoborac“ izmjene i dopune određena je lokacija za izgradnju objekta pijace – tržnice, sa svim pratećim sadržajima. U toku 2016.godine, radićemo na stvaranju preduslova za početak gradnje ovog objekta.

**4.1. Planirane tekuće aktivnosti u toku 2016. godine.**

Društvo u narednoj godini planira sljedeća ulaganja iz domena redovnog poslovanja i to:

* **Nastavak osiguranja imovine i lica**

Kao i u prethodnim godinama, i u 2016.godini nastaviće se sa osiguranjem imovine i lica, pri čemu se osiguravaju objekti Tržni centar – „Pobrežje“, i Tržni centar „Bazar“ – Zelena pijaca u Bloku V. Predmetno osiguranje ima za cilj osiguranje stakala od loma, osiguranje od požara i drugih opasnosti, kao i osiguranje odgovornosti iz posjedovanja, upotrebe ili upravljanja nekretninama. Kako se radi o vrlo značajnim objektima, neophodno je nastaviti sa osiguranjem.

* **Raspisivanje javnog poziva za davanje u zakup slobodnih prodajnih mjesta**

Shodno Uredbi o prodaji i davanju u zakup stvari u državnoj imovini, Društvo će i u narednoj godini nastaviti sa oglašavanjem slobodnih prodajnih mjesta na pijačnim objektima, putem objavljivanja javnog poziva za ustupanje u zakup u postupku prikupljanja ponuda u zatvorenim kovertama po sistemu izbora najpovoljnijeg ponuđača.

* **Raspisivanje javnog poziva za usluge mobilne telefonije**

S obzirom da je Društvo putem otvorenog postupka javne nabavke zaključilo ugovor sa najpovoljnijim ponuđačem za uslugu mobilne telefonije i mobilnog interneta i na taj način shodno kriterijumu ekonomske isplativosti pribavilo izuzetno povoljan paket usluge mobilne telefonije za minimalan iznos pretplate, čime su se smanjili troškovi Društva u odnosu na prethodne periode, to Društvo vođeno ovom praksom planira da raspiše poziv za otvoreni postupak javne nabavke za usluge mobilne telefonije i interneta i za 2016.godinu.

* **Nabavka vozila za potrebe Društva**

U 2016.godini Društvo planira da nabavi putničko vozilo za potrebe Sektora za tehničko operativne poslove. Ovaj Sektor od osnivanja Društva nije raspolagao vozilom za potrebe izvršavanja radnih zadataka, a isto je neophodno prilikom intervencija kod održavanja objekata.

* **Ulaganja iz domena redovnog poslovanja i tekućeg održavanja**

U cilju ostvarivanja javne funkcije Društva i obavljanja osnovne djelatnosti u smislu održavanja i upravljanja pijačnim objektima i održavanja ukupne higijene, Društvo ulaže znatna materijalna sredstva na godišnjem nivou. Tako se i u 2016.godini, planiraju sledeće aktivnosti iz domena redovnog poslovanja tekućeg održavanja, prikazane po pijačnim objektima:

* **Tržni centar „Pobrežje“ i Tržni centar „Bazar“**

Na navedenim objektima su neophodna stalna održavanja koja se po potrebi sprovode mjesečno, kvartalno ili jednom u godini, a obuhvataju: redovan servis i tekuće održavanje pokretnih traka i liftova, protivpožarnog sistema, agregata, rashladnih vitrina i komora, sistema klimatizacije, rolo vrata, pokretnih vrata, toaleta**,** mašine za održavanje higijene, godišnje crpljenje separatora. Takođe, planirana je sanacija ivičnjaka i oštećenih granitnih pločica na prizemlju Tržnog centra „Pobrežje“, baždarenje vaga, nabavka i ugradnja pvc roletni na rešetkama u Tržnom centru “Bazar” i ugradnja senzora na pokretnim trakama u Tržnom centru “Pobrežje”. Planirane tekuće investicione aktivnosti, zajedno sa osiguranjem objekata i ostalim nepredviđenim troškovima iznose 67.020,00 eura.

* **Ostali pijačni objekti, prostorije uprave**

Na objektu Kamionska pijaca tekuće održavanje obuhvata održavanje rampe, servis klima uređaja, održavanje puteva i parking mjesta, te ostala sitna održavanja, dok na ostalim pijačnim objektima, Stočnoj pijaci, pijaci Konik i Tuzi i u prostorijama uprave održavanje se odnosi na sitne opravke i nabavku materijala potrebnog za održavanje. Troškovi tekućeg održavanja na navedenim objektima i prostorijama uprave, iznose 12.780,00 eura.

* **Ulaganja u osnovna sredstva na objektu Tržni centar – „Pobrežje” i ostalim objektima**

Nabavka mašine za pranje podova i mašine četkare, izrada prostorije od Al hladno oblikovanih profila, izrada pregradnih zidova u sektoru cvijeća kao i izrada točećih mjesta u cvjećarama, nabavka razglasa, vazdušne zavjese, nabavka klima uređaja, ulaganje u klimatizaciju objekta, ulaganje u rashladne vitrine i rashladne komore, nabavka pokretne skele, nabavka senzor vrata sa staklenim stijenama u Tržnom centru „Pobrežje”, nabavka vozila i traktora. Za nabavku navedenih osnovnih sredstava predviđen je iznos od 68.100,00 eura.

**5. OSTVARIVANJE SARADNJE SA ORGANIMA, JAVNIM SLUŽBAMA I DRUGIM PREDUZEĆIMA KOJA JE OD ZNAČAJA ZA REALIZACIJU PROGRAMA**

U cilju efikasnog i uspješnog izvršavanja programskih zadataka neophodno je nastaviti saradnju sa svim organima lokalne uprave i drugim nadležnim organima i to sa:

* Glavnim gradom kao osnivačem Društva u dijelu ostvarivanja programskih ciljeva ovog Društva i Skupštinom Glavnog grada kroz davanje saglasnosti na odluke organa upravljanja.
* Sekretarijatom za komunalne poslove i saobraćaj (kao organom nadzora u dijelu usaglašavanja akata i drugih propisa koji se odnose na ostvarivanje osnovne djelatnosti Društva).
* Agencijom za stanovanje d.o.o.Podgorica ( pražnjenje separatora na pijačnom objektu Tržni centar – „Pobrežje“);
* Komunalnom policijom (organizovanje zajedničkih akcija na suzbijanju vanpijačne prodaje);
* Upravom policije (organizovanje zajedničkih akcija na suzbijanju vanpijačne prodaje);
* Upravom carina (organizovanje zajedničkih akcija na suzbijanju vanpijačne prodaje);
* Javnim izvršiteljima kroz podnošenje prijedloga za izvršenje radi naplate novčanih potraživanja po osnovu zakupodavnog odnosa. Zbog neefikasnog rada sudova, odnosno nepreduzimanja procesnih radnji duži vremenski period, Društvo je velik broj predmeta izuzelo iz rada suda i ustupilo na rad kod javnog izvršitelja, što se pokazalo dobrom praksom, jer su u prethodnoj godini javni izvršitelji efikasnije sproveli izvršenja, nego sudovi u proteklim godinama.

**6. EKONOMSKI USLOVI POSLOVANJA NA PIJAČNIM OBJEKTIMA**

* **Tržni centar - „Pobrežje“**

Cijene zakupa poslovnih prostora, tezgi i magacinskih prostora u objektu Tržni centar- „Pobrežje“ utvrđene su Odlukama Odbora direktora Društva na koje je saglasnost dala Skupština Glavnog grada.

Mjera za poboljšanje uslova poslovanja u objektu Tržni centar – „Pobrežje“ koja se sastojala u umanjenju naknade za korišćenje pijačnih usluga za 20 %, (prvi put usvojena Programom rada za 2009. godinu) i mjera umanjenja cijena zakupa za dodatnih 10 %, za zakupce na I spratu navedenog objekta (koja je odobrena skupštinskom Odlukom iz jula 2010. godine) primjenjivale su se do danas, a primjena istih planira se i u 2016.godini.

Ove mjere primjenjivaće se za zakupce sa kojima Društvo zaključi ugovore u objektu Tržni centar – „Pobrežje“, dok se neće primjenjivati na zakupce koji koriste tezge za dnevnu prodaju.

* **Kamionska pijaca**

Detaljnom analizom rada Kamionske pijace od 2009.godine do danas, jasno je utvrđeno da je dosadašnji način rada ovog objekta nerentabilan i finansijski neisplativ. Najznačajni trošak predstavlja zakup koji se plaća preduzeću „Plodovi Crne Gore“ za prostor na kojem je smještena ova pijaca, a koji pri tom nije potpuno adekvatan za rad Kamionske pijace što iziskuje stalne troškove na privremenom uređenju objekta, a značajnije investicije nijesu opravdane, jer se radi o objektu koji nije u vlasništvu Društva. Imajući u vidu da ovakav način poslovanja predstavlja veliki teret za Društvo u cjelini, urađena je detaljna analiza poslovanja Kamionske pijace sa prijedlogom mjera koje je neophodno sprovesti kako bi ovaj objekat bolje poslovao i značajno smanjio gubitke. Izmiještanjem Kamionske pijace na lokaciju pored Stočne pijace, doprinijelo bi se boljoj organizaciji oba pijačna objekta. Naime, Društvo ne bi plaćalo zakup koji predstavlja najveće opterećenje u poslovanju, a broj zaposlenih bi se smanjio, pa samim tim i troškovi za zarade. Shodno zaključku sa sjednice Odbora direktora Društva, navedena analiza dostavljena Gradonačelniku Glavnog grada na dalje razmatranje. Rješenjem Zamjenika Gradonačelnika obrazovana je Komisija za izradu finansijske analize isplativosti preseljenja Kamionske pijace na novu lokaciju.

* **Stočna pijaca**

Društvo je nakon ispunjavanja tehničkih i normativnih uslova, u protekle dvije godine, uspješno organizovalo prodaju upotrebljavanih proizvoda- robe u okviru Stočne pijace, na posebnom dijelu objekta, i to isljučivo danima kada se na pijaci ne vrši prodaja stoke. Dosadašnji način rada Stočne pijace se pokazao isplativim, naročito imajući u vidu da je organizovanje prodaje ove vrste robe naišlo na dobar prijem kako zakupaca tako i građana, pa se ovakva organizacija rada objekta planira i u narednoj godini.

**7. FINANSIJSKI PLAN ZA 2016.GODINU**

U narednom dijelu dat je tabelarni pregled uporednog finansijskog plana za 2015/2016. godinu.

|  |  |  |  |  |
| --- | --- | --- | --- | --- |
| **R.b** | **E L E M E N TI** | **PLAN 2015** | **PLAN 2016** | **INDEX**  **%** |
| 1 | 2 | 3 | 4 | 4/3 |
| **A** | **UKUPNI PRIHODI (I+II+III)** | **2.098.855** | **2.142.105** | 102 |
| I | Poslovni prihodi | 2.083.172 | 2.124.353 |  |
|  | Prihodi od zakupa | 1.869.103 | 1.879.520 |  |
|  | Prihodi od dnevne naplate | 214.069 | 241.392 |  |
|  | Ostali poslovni prihodi | - | 3.441 |  |
| II | Finansijski prihodi | 1.603 | 3.049 |  |
| III | Ostali prihodi | 14.080 | 14.703 |  |
|  |  |  |  |  |
| **B** | **UKUPNI RASHODI (I+II+III)** | **2.079.655** | **2.122.748** | 102 |
| I | Poslovni rashodi | 2.078.126 | 2.119.198 |  |
| 1 | Troškovi materijala i energije | 168.646 | 191.409 |  |
| 2 | Troškovi zarada i drugih lič.primanja | 1.379.774 | 1.429.774 |  |
| 3 | Troškovi proizvodnih usluga | 49.460 | 117.913 |  |
| 4 | Troškovi amortizacije | 58.000 | 57.776 |  |
| 5 | Nematerijalni troškovi | 422.246 | 322.326 |  |
| II | Finansijski rashodi | 161 | 50 |  |
| III | Ostali rashodi | 1.368 | 3.500 |  |
| IV | Rezultat Društva – dobit | 19.200 | 19.357 |  |
|  |  |  |  |  |

**Struktura prihoda i rashoda**

Programom rada za 2016.godinu očekuje se nastavak pozitivnog poslovanja Društva i ostvarenja dobiti u iznosu od 19.357 eura.

Programom rada za 2016.godinu – Finansijskim planom, «Tržnice i pijace»D.O.O–Podgorica, planiraju prihode u iznosu od 2.142.105eura. Prihodi su planirani na osnovu ostvarenih prihoda u 2015.godini. Poslovni prihodi u iznosu od 2.124.353 eura su prihodi koji predstavljaju osnovnu djelatnost Društva i time imaju najveće učešće od 99% u strukturi ukupnih prihoda. Njih čine:

* Prihodi od zakupa poslovnih prostora, lokacija i tezgi u iznosu od 1.879.520eura.
* Prihod od pijačnih naknada, ulaza u tržišnu zonu, vaga, (dnevna naplata) u iznosu od 241.392eura.
* Ostali poslovni prihodi u iznosu od 3.441 eura.

Poslovne prihode u iznosu od 2.124.353 eura čine prihodi iz osnovne djelatnosti Društva i ostvaruju se po sljedećim pijačnim objektima i to:

* «Tržni centar – Pobrežje»- prizemlje - u iznosu od 528.749 eura što u ukupno planiranim poslovnim prihodima čini učešće od 24,89 % . Na ovom pijačnom objektu prihodi se ostvaruju od zakupa poslovnih prostora i tezgi u iznosu od 471.050 eura. Navedeni poslovni prostori i tezge se izdaju po ugovorenim cijenama po cjenovniku usvojenom od strane Skupštine Glavnog Grada.

Drugi dio prihoda u iznosu od 57.699 eura ostvaruje se dnevnom naplatom a koja se odnosi na pijačnu naknadu (riba i poljoprivredni proizvođači) i korišćenje vaga.

* «Tržni centar – Pobrežje» – I sprat u iznosu od 933.650 eura što u ukupno planiranim poslovnim prihodima čini učešće od 43,95 %. Ove prihode čine prihodi od izdavanja u zakup poslovnih prostora i tezgi po ugovorima.
* Pijaca Tržni centar «Bazar» u Bloku V u iznosu od 115.926 eura što u ukupno planiranim poslovnim prihodima čini učešće od 5,46 %, a ostvaruju se od izdavanja prodajnih mjesta i tezgi (po ugovorima) u iznosu od 107.549 eura i dnevne naplate (pijačna naknada i vage) u iznosu od 8.377 eura.
* Kamionska pijaca-Distributivni centar u iznosu od 206.491 eura što u ukupno planiranim poslovnim prihodima čini učešće od 9,72 %. Prihodi se ostvaruju na osnovu Ugovora o zakupu lokacija u iznosu od 71.909 eura i dnevne naplate za ulaz u tržišnu zonu i pijačnu taksu u iznosu od 134.582 eura.
* Pijaca Tuzi – u iznosu od 284.435 eura, što u ukupno planiranim poslovnim prihodima čini učešće od 13,39 %. Navedene prihode čine prihodi od izdavanja pod zakup lokacija i tezgi u iznosu od 271.769 eura i dnevna naplata od pijačne naknade u iznosu od 12.666 eura .
* Stočna pijaca u iznosu od 26.542 eura što u ukupno planiranim poslovnim prihodima čini učešće od 1,25 %. Navedene prihode čine prihodi od izdavanja poslovnog prostora u iznosu od 1.926 eura i dnevne naplate pijačne naknade i vaga u iznosu od 24.616 eura
* Pijaca Konik u iznosu od 25.119 eura što u ukupno planiranim poslovnim prihodima čini učešće od 1,18 %. Navedene prihode čine prihodi od izdavanja tezgi u iznosu od 21.667 eura i dnevne naplate u iznosu od 3.452 eura .
* Ostali poslovni prihodi čine učešće u ukupnim prihodima od 0,16 %.

Finansijske prihode u iznosu od 3.049 eura čine prihodi od kamata po osnovu sredstava na tekućim računima Društva i kamate po osnovu kredita date zaposlenima Društva.

Ostali prihodi u iznosu od 14.703 eura čine prihodi koji se odnose na: prihode od otkupa tenderske dokumentacije,naplaćenih spornih potraživanja, naplaćenih premija osiguranja i dr.

Programom rada za 2016.godinu – Finansijskom planom «Tržnice i pijace» D.O.O. – Podgorica, planiraju ukupne rashode u iznosu od 2.122.748eura.

Rashodi su planirani na osnovu ostvarenih u 2015.godini, programskim aktivnostima Društva i očekivanim troškovima koji su neophodni za obavljanje nesmetane djelatnosti Društva.

**OBRAČUN PRIHODA PO OSNOVU UGOVORA I DNEVNE NAPLATE PO SVIM PRODAJNIM MJESTIMA I PIJAČNIM OBJEKTIMA**

* **Tržni centar – „Pobrežje “ – Prizemlje**

|  |  |  |  |  |  |
| --- | --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | | **PLANIRANI PRIHODI ZA 2016.g** | |
| **Ukupan br. prod. mjesta** | **Prihod po svim prodajnim mjestima** | | **Prosječan br. prodajnih mjesta** | **Planirani prihod po svim prod. mjestima** |
| Tezge 4m2 | 176 | | 219.648 | 128 | 158.945 |
| Sektor sira | 67 | | 58.860 | 41 | 48.278 |
| Sektor jaja | 17 | | 16.891 | 7 | 6.955 |
| Sektor ribe | 5 | | 8.064 | 5 | 8.078 |
| Sektor cvijeća | 10 | | 21.600 | 10 | 21.599 |
| Poslovni prostor 4,62m² | 2 | | 7.207 | 2 | 7.207 |
| Posl.prostor od 16m – 20m2-spolja | 7 | | 53.568 | 7 | 56.537 |
| Posl.prostor od 16m – 20m2-unutra | 7 | | 40.688 | 7 | 41.930 |
| Posl.prostor 32m2 | 2 | | 24.576 | 2 | 29.509 |
| Posl.prostor 44.31m2 | 1 | | 17.015 | 1 | 17.015 |
| Posl.prostor 60m2 | 1 | | 22.082 | 1 | 29.759 |
| Sektor za prodaju mesa 130 m2 | 1 | | 43.678 | 1 | 45.238 |
| Ukupno | 296 | | 533.877 | 212 | 471.050 |

Planirani prihodi su rađeni po osnovu popunjenosti kapaciteta od 88 %.

* **Obračun prihoda po osnovu dnevne naplate**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prod.mjesta** | **Planirani prihod po svim prod. mjestima** |
| Tezge 4m2 | 44 | 68.897 | 29 | 44.987 |
| Sektor ribe | 16 | 50.049 | 2 | 7.120 |
| Sektor sira | 8 | 12.527 | 4 | 5.592 |
| Ukupno | 68 | 131.473 | 35 | 57.699 |

Planirani prihod od dnevne naplate rađen je po osnovu popunjenosti kapaciteta od 44 %.

* **Tržni centar – „ Pobrežje “ – I sprat**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Tezge 4m2 | 92 | 206.669 | 92 | 206.669 |
| Tezge 5 m2 | 92 | 238.464 | 92 | 238.464 |
| Posl.prostor od 5-10m2 | 25 | 82.348 | 25 | 82.484 |
| Posl.prostor od15-22m2 | 11 | 76.143 | 11 | 76.139 |
| Posl.prostor od 28-40m2 | 24 | 196.967 | 24 | 197.202 |
| Posl.prostor od 66m2 | 1 | 17.011 | 1 | 17.011 |
| Poslovni prostor 32m2 | 2 | 16.589 | 2 | 19.122 |
| Ugostiteljski objekat 152m2 | 1 | 28.892 | 1 | 32.371 |
| Tezge-Sektor E | 18 | 43.397 | 18 | 57.519 |
| Magacinski prostor | 25 | 45.978 | 6 | 6.669 |
| Ukupno | 291 | 952.458 | 272 | 933.650 |

Planirani prihodi su rađeni po osnovu popunjenosti kapaciteta od 98 %.

* **Pijaca Tržni centar «Bazar» u Bloku V**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Tezge zelena pijaca 1,71m2 | 52 | 69.358 | 31 | 56.796 |
| Tezge zelena pijaca 3,42m2, | 14 | 37.346 |
| Sektor sira pov. 1,8m2 | 11 | 11.167 | 8 | 12.565 |
| Sektor sira pov. 2,08 m2 | 4 | 4.692 |
| Sektor jaja pov. 1,8m2, | 5 | 4.860 | 1 | 994 |
| Sektor cvijeća pov. 4,16m2 | 5 | 11.259 | 5 | 11.178 |
| Poslovni prostor | 10 | 40.112 | 6 | 21.026 |
| Prihod od izdavanja vaga | 96 | 14.780 | 32 | 4.990 |
| Ukupno | 101 | 193.574 | 51 | 107.549 |

Planirani prihodi su rađeni po osnovu popunjenosti kapaciteta od 56 %.

* **Obračun prihoda po osnovu dnevne naplate**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta po metru** | **Prihod po svim prodajnim mjestima** | **Prosječan br. prodajnih mjesta po metru** | **Planirani prihod po svim prodajnim mjestima** |
| Tezge-zelena pijaca  pov.1,71m2 | 9 | 14.092 | 5 | 8.377 |
| Ukupno | 9 | 14.092 | 5 | 8.377 |

Planirani prihod od dnevne naplate rađen je po osnovu popunjenosti kapaciteta od 59 %.

* **Kamionska pijaca**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Lokacije | 153 | 250.367 | 54 | 65.573 |
| Ugostiteljski objekat | 1 | 6.336 | 1 | 6.336 |
| Ukupno | 154 | 256.703 | 55 | 71.909 |

Planirani prihodi su rađeni po osnovu popunjenosti kapaciteta od 28 %.

**Napomena:** Cijene zakupa lokacija na ovom pijačnom objektu utvrđene su u zavisnosti od vrste i nosivosti vozila.

* **Obračun prihoda po osnovu dnevne naplate**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Lokacije | 115 | 142.770 | 108 | 134.582 |
| Ukupno | 115 | 142.770 | 108 | 134.582 |

Planirani prihod od dnevne naplate rađen je po osnovu popunjenosti kapaciteta od 94%.

**Napomena:** Kapaciteti su popunjeni 100% jedino u sezoni-ljetnjem periodu i subotom.

* **Pijaca Tuzi**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Tezge | 315 | 248.585 | 193 | 186.536 |
| Lokacije | 50 | 85.968 | 49 | 85.233 |
| Ukupno | 365 | 334.553 | 242 | 271.769 |

Planirani prihodi su rađeni po osnovu popunjenosti kapaciteta od 81 %.

* **Obračun prihoda po osnovu dnevne naplate**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Tezge | 33 | 27.823 | 8 | 6.823 |
| Plato po m/dužni | 100 | 47.085 | 12 | 5.843 |
| Ukupno | 133 | 74.908 | 20 | 12.666 |

Planirani prihod od dnevne naplate rađen je po osnovu popunjenosti kapaciteta od 17 %.

* **Stočna pijaca**

|  |  |  |  |  |
| --- | --- | --- | --- | --- |
| **Prodajna**  **mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Poslovni prostor | 1 | 1.926 | 1 | 1.926 |
| Ukupno | 1 | 1.926 | 1 | 1.926 |

Planirani prihodi su rađeni po osnovu popunjenosti kapaciteta od 100 %.

* **Obračun prihoda po osnovu dnevne naplate za Stočnu pijacu**

|  |  |  |  |  |
| --- | --- | --- | --- | --- |
| **Prodajna mjesta** | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. grla** | **Prihod po svim prodajnim boksovima** | **Prosj. br. svih grla po prosječnoj cijeni** | **Planirani prihod po boksovima** |
| Boksovi za krupnu stoku– 60 | 1000 | 99.840 |  |  |
| Boksovi za sitnu stoku -20 | 1000 | 55.640 | 319 | 24.616 |
| Ukupno | 2000 | 155.480 | 319 | 24.616 |

Planirani prihod od dnevne naplate rađen je po osnovu popunjenosti kapaciteta od 16 %.

* **Pijaca Konik**

|  |  |  |  |  |
| --- | --- | --- | --- | --- |
| Prodajna mjesta | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| **Ukupan br. prodajnih mjesta** | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Tezge-zelena | 17 | 10.286 | 10 | 6.319 |
| Tezge – buvlja | 88 | 62.114 | 22 | 15.348 |
| Ukupno | 105 | 72.400 | 32 | 21.667 |

Planirani prihod naplate rađen je po osnovu popunjenosti kapaciteta od 30 %.

* **Obračun prihoda po osnovu dnevne naplate za pijacu Konik**

|  |  |  |  |  |
| --- | --- | --- | --- | --- |
| Prodajna mjesta | **PRIHODI PO OSNOVU KAPACITETA** | | **PLANIRANI PRIHODI ZA 2016.g** | |
| Ukupan br. prodajnih mjesta | **Prihod po svim prodajnim mjestima** | **Prosječan br. prodajnih mjesta** | **Planirani prihod po svim prodajnim mjestima** |
| Tezge | 12 | 8.585 | 5 | 3.452 |
| Ukupno | 12 | 8.585 | 5 | 3.452 |

